দেব-কে প্রকাশ্যে মঞ্চে ডেকে কী বললেন মুখ্যমন্ত্রী?

ওয়েব ডেস্ক : সামনেই বাংলায় বিধানসভা নির্বাচন (West Bengal Assembly Election 2026)। তার আগে একাধিক ইস্যুতে সরগরম রাজ্য-রাজনীতি। প্রথমত, ভোটার তালিকার নিবিড় সংশোধন বা এসআইআর (SIR) প্রক্রিয়া। আর দ্বিতীয়ত, সম্প্রতি আইপ্যাকের অফিসে ইডি’র (ED) অভিযান। এ নিয়ে উত্তাল বাংলার রাজনীতি। ইডির এই অভিযানের বিরুদ্ধে শহর কলকাতায় প্রতিবাদ মিছিল করলেন মুখ্যমন্ত্রী মমতা বন্দ্যোপাধ্যায় (Mamata Banerjee)। এর পরে হাজরায় সভামঞ্চে ঘাটালের সাংসদ দেবকে (Dev) পাশে নিয়ে এসআইআর ইস্যুতে বিজেপিকে (BJP) কড়া ভাষায় আক্রমণ করলেন তৃণমূল সুপ্রিমো।

এদিন যাদবপুর থেকে এইট বি বাসস্ট্যান্ড পর্যন্ত প্রতিবাদ মিছিল করেন মমতা। তার পরেই হাজরার সভামঞ্চে দেবকে পাশে নিয়ে তিনি বলেন, “অমর্ত্য সেন বরবাদ, বাংলার গর্ব জয় গোস্বামী বরবাদ, এই যে দেব বসে আছে। কত দশক ধরে সিনেমা করছে তাকেও ডেকেছে। ৩ বারের এমপি। ছিঃ! লজ্জা, লজ্জা। ধিক্কার, ধিক্কার, ধিক্কার।”

আরও খবর : এসআইআর শুনানিতে ডাক হাওড়ার হরিজন বস্তির বাসিন্দাদের

প্রসঙ্গত, ২০০৬ সালে টলিউডে নিজের কাজ শুরু করেছিলেন দেব (Dev)। প্রথম ছবি ছিল ‘অগ্নিশপথ’। কিন্তু পর্দায় সেই ছবি বেশি চলেনি। এর পরেই তিনি ‘আই লাভ ইউ’ ছবিতে অভিনয় করেছিলেন। তার পর থেকে তাঁকে আর পিছনে ফিরে তাকাতে হয়নি তাঁকে। এর পরে ২০১৪ সালে রাজনৈতিক ইনিংস শুরু করেন দেব। ঘাটাল থেকে তিন বার সাংসদ হয়েছেন তিনি। কিন্তু এসআইআর শুনানিতে ডাক পেয়েছেন অভিনেতা। সূত্রের খবর, আগামী ১৪ জানুয়ারি এসআইআর শুনানিতে যাবেন দেব। অন্যদিকে ভারতীয় পেসার মহম্মদ শামি ২০ জানুয়ারি যেতে পারেন শুনানিতে।

জ্ঞানেশ কুমারকেও এদিন ‘ভ্যানিশ’ কুমার বলে কটাক্ষ করেন মমতা (Mamata)। তিনি বলেন, “ভ্যানিশবাবু ১.৫ কোটি ভোট কাটার ক্ষমতা নিয়ে এসেছেন, সবার নাম কেটে ভোটে বিজেপিকে জেতাতে চান।” তৃণমূল সুপ্রিমো বিজেপিকে হুঁশিয়ারি দিয়ে বলেন, ছাব্বিশে আমাদের নয়, পতন হবে বিজেপির। দিল্লিতেও বিজেপি সরকার থাকবে না বলেও জানিয়েছেন তিনি।