ফের পর্দায় দেব-শুভশ্রী, কবে মুক্তি পাচ্ছে নয়া ছবি?

কলকাতা: প্রায় এক যুগ পর গত আগস্টে ‘ধূমকেতু’ মুক্তির আগে একসঙ্গে ধরা দিয়েছিলেন দেব (Dev) ও শুভশ্রী গঙ্গোপাধ্যায় (Subhashree Ganguly)। অতীতের সব মান-অভিমান ভুলে তাঁরা বাংলা ছবির স্বার্থে একে-অপরের সঙ্গে হাত মেলায়। গত বছর ‘ধূমকেতু’ বক্স অফিসে দারুণ হিট হয়। সব ছবিকে ছাপিয়ে যায় এই ছবি। ফের রুপোলি পর্দায় আসছেন দেব-শুভশ্রী জুটি। এবার জানানো হল ছবি মুক্তির দিনক্ষণ। কবে মুক্তি পাচ্ছে ‘দেশু’র নয়া ছবি?

‘ধূমকেতু’ মুক্তির পর তাঁদের মধ্যে খানিক মান অভিমানের পালা দেখা গিয়েছিল। তবে সেসব দূরে সরিয়ে রেখে বছর শুরুতেই জবর খবর দিয়েছিল ‘দেশু’ জুটি। এখনও ‘দেশু’র পরবর্তী ছবি নিয়ে কোনও ধরনের কথা বলতে নারাজ দেব ও শুভশ্রী। তাঁরা নিজেরাই জানিয়েছেন একের পর এক তথ্য তাঁরা সামনে আনবেন। আসন্ন পুজোতেই বড় পর্দায় ফিরবে দেব-শুভশ্রী তা জানিয়েছিলেন তাঁদের অনুরাগীদের। এবার জানানো হল ছবি মুক্তির দিনক্ষণ। এদিন নিজের নিজের সোশাল মিডিয়া হ্যান্ডেলে নতুন ছবির দিনক্ষণ জানিয়ে একটি বিশেষ পোস্ট করেন শুভশ্রী গঙ্গোপাধ্যায়। সেই পোস্টে লেখা ‘এই বছর দুর্গা পুজোয় ম্যাজিক তৈরি করবে ‘দেশু ৭’। সঙ্গে উল্লেখ করা হয়েছে ছবি মুক্তির দিনক্ষণ। আগামী ১৬ অক্টোবর মুক্তি পাবে বড়পর্দায় পছন্দের জুটির ছবি। যা শুধু দর্শকের মনে ভালো লাগার আমেজ ছড়াবে এমনটাই নয় নস্ট্যালজিয়াতেও যে বুঁদ করবে সেই বিষয়ে কোনও সন্দেহ নেই।

আরও পড়ুন: ডাকটিকিটে দেব! ইন্ডিয়া পোস্টকে বিশেষ ধন্যবাদ অভিনেতার